text: Sponsorer skal få Sønderjyske ud af skadeshelvede
  14 november 2016 kl. 15.31
  40 sponsorer går sammen og skyder flere penge ind i det skadesplagede ishockeyhold i Vojens.
  Pengene bruger Sønderjyske til at søge erstatninger for de mange skadede spillere. Senest er den finske stjerne-målmand Joni Myllykoski kommet på skadeslisten.
  - Pengene skal vi bruge til de ekstra omkostninger, der er, når vi skal have nye spillere hertil. Transfer-kort, rejse, udstyr og den slags løber op, siger direktør Klaus B. Rasmussen til TV SYD.
  Ekstra-indskuddet ligger i størrelse en halv million. Det er rekord for en enkelt-donation i Sønderjyaske.
  - Vi har haft en nærmest surrealistisk sæsonstart, siger direktøren. Jeg har ikke oplevet noget lignende i mine 30 år i ishockey. Nu skriver vi november, og trænerstaben har ikke kunne stille med et optimalt hold endnu.
  Målmanden Joni Myllykoskis skade viste sig at være værre end først antaget, og han vil være ude i lang tid.
  De 40 sponsorer er blevet kontaktet af klubben – og enkelte har selv henvendt sig.
  Klaus B. Rasmussen, direktør, Sønderjyske: "- Vi har haft en nærmest surrealistisk sæsonstart."
  - Det er en helt unik og emestående opbakning, som vi opfatter som et ekstra skulderklap, siger direktøren til TV SYD.
  - Alle på og omkring holdet har samtidigt givet hinanden håndslag på at rykke sammen i situationen.Det er kommet klart til udtryk i de seneste kampe på isen. Spillerne har kvitteret for opbakningen med fightervilje og høj moral, noterer Klaus B. Rasmussen.
  Sønderjyske har otte udenlandske spillere i øjeblikke – og det tal ændrer dig ikke.
  